Diari Oficial de la Generalitat Valenciana


Sumari del DOGV 9241, del 23-12-2021 (2021/12656)

Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i la declaració d'utilitat pública, en concret, corresponents a una central fotovoltaica i la seua infraestructura d'evacuació, a situar en el terme municipal d'Utiel. Expedient ATALFE/2020/63.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9241

Data del DOGV
:   23-12-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/12598


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i la declaració d'utilitat pública, en concret, corresponents a una central fotovoltaica i la seua infraestructura d'evacuació, a situar en el terme municipal d'Utiel. Expedient ATALFE/2020/63. [2021/12305]  
  
Als efectes previstos en:  
el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
la Llei 24/2013, de 26 de desembre, del sector elèctric;  
i el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció i la declaració d'utilitat pública, en concret, de la instal·lació elèctrica que s'indica:  
Peticionari: Genergia Energía Fotovoltaica, SL, NIF O29530210 i domicili social al c/ Molsa, 2 (1c) - Edifici Europa II, 28980 € Madrid.  
  
Tipus de central elèctrica: central fotovoltaica denominada Genergia Fotovoltaica II, amb potència a instal·lar 4,91 MW, incloses les seues infraestructures d'evacuació.  
Emplaçament grups generadors: polígon 31, parcel·les 226 i 299, del terme municipal d'Utiel (València).  
Emplaçament infraestructura d'evacuació:   
polígon 31, parcel·les 226, 9003, 9002, 9014, 299, 9019 i 9014, del terme municipal d'Utiel (València),  
polígon 33, parcel·les 9004, 21, 22 i 23, del terme municipal d'Utiel (València).  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
Projecte. Denominació: «Planta solar Genergia Fotovoltaica II n4.88» (inclou pla de desmantellament).  
Projecte infraestructura evacuació. Denominació: «Línia subterrània de mitjana tensió 20 kV S/C per a evacuació de planta solar Genergia Fotovoltaica II».  
Estudi d'integració paisatgística.  
Justificació de no avaluació d'impacte ambiental.  
Memòria justificativa del compliment dels criteris del Decret llei 14/2020.  
Plec general de normes de seguretat en prevenció d'incendis forestals.  
Separates dirigides a: Ajuntament d'Utiel, Confederació Hidrogràfica del Xúquer (CHJ), I-de Redes Eléctricas Inteligentes, SAU, i Demarcació de Carreteres de l'Estat a la Comunitat Valenciana.  
Relació de béns i drets afectats.  
Pressupost: 1.949.074,16 ?.  
Característiques principals:  
Instal·lació fotovoltaica: la central fotovoltaica denominada Genergia Fotovoltaica II, de 4,99 MWp, està composta per un camp generador de 9.520 mòduls fotovoltaics de 525 Wp, muntats sobre seguidors, que es mouen sobre un eix horitzontal orientat de nord a sud i realitzen un seguiment automàtic de la posició del sol en sentit est-oest al llarg del dia. Aquests mòduls fotovoltaics es connecten amb tres inversors de 1637 kVA. Al seu torn, els inversors es connecten amb la part de baixa tensió dels transformadors per a elevar la tensió de 630 V a 20 kV per a la seua evacuació mitjançant una línia de mitjana tensió fins al punt de connexió formada per:  
Línia elèctrica subterrània 20 kV entre la subestació SET Utiel i el centre de protecció i mesura de la planta fotovoltaica, de 2.508 m de longitud i conductor del tipus AL HEPRZ1 12/20 kV 3x240 mm². Aquest centre de protecció i mesura connecta amb CT 2 mitjançant conductor AL HEPRZ1 12/20 kV 3x240 mm² de longitud 62 m.  
Línia d'interconnexió composta de:  
tram subterrani entre CT 1 i entroncament aereosubterrani (suport núm. 1) de longitud 21 m i AL HEPRZ1 12/20 kV 3x240 mm²;  
tram aeri format per 2 suports (núm. 1 i núm. 2) de 143 m de longitud i conductor del tipus 100-AL1/17-ST1A (LA-100);  
tram subterrani amb origen en un entroncament aereosubterrani (suport núm. 2) i CT 2 de longitud 33 m i AL HEPRZ1 12/20 kV 3x240 mm².  
El punt de connexió de la central amb la xarxa de distribució es realitzarà en la SET Utiel, concretament, en el sistema de 20 kV.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà, i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública perquè se'n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació que s'indica en l'adreça electrònica assenyalada o, presencialment, en el Servei Territorial d'Indústria, Energia i Mines de València, situat al c/ Gregori Gea, 27, de València, així com dirigir a l'esmentat servei territorial les al·legacions que es consideren oportunes en el termini de trenta (30) dies hàbils comptats a partir del següent al de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15665&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos que siguen procedents contra la resolució definitiva del procediment.  
  
València, 3 de desembre de 2021.- El cap del Servei Territorial d'Energia, Indústria i Mines: Antonio Peris Armengot.